Arbuus

Arbuus ehk harilik arbuus on kõrvitsaliste sugukonda arbuusi perekonda kuuluv rohttaimeliik. 

Kirjeldus
Vars on lamav, harunenud, kuni 4 m pikk. Lehed kolmnurkjas-munajad, karvased. Vili on suur, enamasti elliptiline, pealt rohelisevöödiline. Koor on tugev, selle muster ja värvus erinevad sorditi. Valminud viljaliha on roosakaspunane, harvemini valge või kollane, õrn ja meeldiva maitsega.

Arbuus on kõrbetaim, mis tähendab, et ta nõuab sooja ja talub päris hästi põuda. Arbuus pärineb Aafrikast. Ka on arbuus väga valgusnõudlik. Enamikule arbuusisortidest on Eesti suvi liiga jahe ja lühike, mistõttu nende viljad sellistes oludes ei valmi. Siiski on ka sorte, mida Eestiski avamaal edukalt kasvatada saab. Eestis siiski on avamaal kasvatamiseks vaja vähemalt katteloori.

Arbuusi vili
Ka arbuusi vilja nimetatakse arbuusiks.

Arbuus on väga hea janukustutaja.

+Arbuusi toitumisalane teave 100 g kohta Aine Mass RDA (%) Süsivesikud 7,55 g  Rasvad 0,15 g  Valgud 0,61 g  Tiamiin (B1-vitamiin) 0,033 mg 3% Riboflaviin (B2-vitamiin) 0,021 mg 1% Niatsiin (B3-vitamiin) 0,178 mg 1% Pantoteenhape (B5-vitamiin) 0,045 mg 4% Püridoksiin (B6-vitamiin) 0,221 mg 3% Foolhape (B9-vitamiin) 3 μg 1% C-vitamiin 8,1 mg 14% Kaltsium 7 mg 1% Raud 0,24 mg 2% Magneesium 10 mg 3% Fosfor 11 mg 2% Kaalium 112 mg 2% Tsink 0,1 mg 1% Energiat 30 kcal (130 kJ)

Välislingid



Arbuusi kasvatamine Eestis

Kategooria:Kõrvitsalised
Kategooria:Eesti kultuurtaimed
Kategooria:Köögiviljad